b'\n_START_ARTICLE_\nNacho Vidal\n_START_SECTION_\nBiografija\n_START_PARAGRAPH_\nRo\xc4\x91en u provinciji Barcelone, Mataru, Vidal je u vrlo ranoj mladosti s obitelji preselio u Valenciju odakle jedan dio njegove obitelji i dolazi. Iako mu je obitelj bila bogata, zbog naftne krize uskoro su izgubili gotovo sav novac._NEWLINE_U dobi od 14 godina Vidal je prekinuo \xc5\xa1kolovanje i zapo\xc4\x8deo raditi kako bi pomogao obitelji. Kao mladi tinejd\xc5\xbeer svirao je u punk bendu. Tako\xc4\x91er je bio i boksa\xc4\x8d te se upisao u boksa\xc4\x8dku \xc5\xa1panjolsku ligu u Melilli. U dobi od 21 godine zapo\xc4\x8deo je raditi u pornografskom klubu Bagdad u Barceloni gdje je nastupao na pozornici u\xc5\xbeivo sa svojom tada\xc5\xa1njom djevojkom "Jazmine". Upravo tamo je upoznao redatelja erotskog filmskog festivala u Barceloni, Josea Mariju Poncea, koji ga je uveo u svijet porno industrije. Mnogo godina nalazio se u vezi s porno glumicom Belladonnom i \xc4\x8dak su jedno vrijeme bili i zaru\xc4\x8deni, ali se na kraju ipak nisu vjen\xc4\x8dali._NEWLINE_31. svibnja 2005. godine Vidal je najavio svoje povla\xc4\x8denje iz pornografije i o\xc5\xbeenio se s kolumbijskom manekenkom Franceskom Jaimes. Preselili su se u vilu koju je ranije posjedovala njegova obitelj, a koja se nalazila u malom gradi\xc4\x87u Enguera, u Valenciji. Tamo su zapo\xc4\x8deli obitelj, ali samo \xc5\xa1est tjedana kasnije se razvode i Vidal se vra\xc4\x87a pornografiji nekoliko mjeseci nakon najavljene mirovine. Vidal tako\xc4\x91er ima k\xc4\x87er iz veze s Rosom Castro iz Venezuele._NEWLINE_Vidal je prote\xc5\xbee Rocca Siffredija koji ga je doveo u Hollywood 1998. godine. U svojoj plodnoj karijeri nastupio je u preko 1500 filmova, a mnogo ih je i producirao i re\xc5\xbeirao (od 2000. godine ti filmovi uklju\xc4\x8duju "she-male" i gay naslove za video kompaniju Evil Angel). Iako je deklarirani heteroseksualac, poznat je po tome \xc5\xa1to je re\xc5\xbeirao nekoliko gay filmova kao poklon svojim obo\xc5\xbeavateljima koje \xc4\x8dine mnogi homoseksualci. Vidal je izjavio da je vrlo otvorenog duha, ali da je u privatnom \xc5\xbeivotu \xc4\x8disti heteroseksualac._NEWLINE_Pored porno filmova, Vidal je tako\xc4\x91er glumio i u nekoliko popularnih \xc5\xa1panjolskih filmova i televizijskih serija, uklju\xc4\x8duju\xc4\x87i seriju Los Simuladores i filmove Va a ser que nadie es perfecto i El Alquimista Impaciente.'